钦定古今图书集成/理学汇编/学行典/第199卷 > 吴从众
## 钦定古今图书集成/理学汇编/学行典/第199卷 > 吴从众

按《清河县志》：“吴从众，号心谦，邑庠生。为人严正而性
至孝。万历辛丑，家被火，烈焰四起，失母所在。众号哭，
冒烟入寝所，负母于背，仆至再三，力疾支吾，卒出焰
中，致母衽席。延至次日，众且死，犹力呼曰：‘娘无恙乎’？
家人曰：‘无恙’。众曰：‘足矣’。遂绝。次日，母亦绝。母尚有完
躯，子身则糜烂矣。知县申其事，按院具题，奉旨建坊”
额曰“焚躯孝士。